

**tel: 0732 99 29 77** contact@asociatiaprosumatorilor.ro **asociatiaprosumatorilor.ro**

**Către: Autoritatea Națională de Reglementare în Domeniul Energiei (ANRE)**

**În atenția: Domnului Președinte Sergiu Niculescu**
**Subiect: Solicitare privind afișarea publică a prețului de achiziție a energiei de la prosumatori în platforma Comparator Oferte-tip ANRE**

**Nr. înreg. APCE: 277/03.08.2025**

Stimate domnule Președinte,

Asociația Prosumatorilor și a Comunităților de Energie (APCE), în numele celor peste 230.000 de prosumatori activi din România, vă adresează prezenta solicitare cu privire la asigurarea unui cadru real de **transparență și informare echitabilă** pentru aceștia.

Având în vedere contextul în care un număr tot mai mare de prosumatori își vor modifica intr-un viitor apropiat frecvent furnizorul de energie din considerente economice, vă rugăm să dispuneți **modificarea structurii platformei „Comparator Oferte-tip de furnizare a energiei electrice”** administrate de ANRE, în sensul **adăugării explicite a prețului de achiziție oferit de fiecare furnizor pentru energia livrată de catre prosumatori în rețea.**

Această informație este esențială pentru luarea unor decizii corecte și informate, în concordanță cu:

* **Ordinul ANRE nr. 3/2022**, Art. 1, privind funcționarea Platformei POSF;
* **Directiva (UE) 2019/944**, Art. 11, alin. (1a) și (2), care impun furnizorilor obligații clare de informare precontractuală, inclusiv privind tipul de preț și costurile implicite, și interzic explicit clauzele abuzive.

Totodată, vă semnalăm că aplicarea Ordinului ANRE nr. 95/2022 (care modifică Ordinul 15/2022), deși specifică în Art. 11 alin. (3) lit. c) faptul că prețul de achiziție al energiei livrate de prosumatori este cel din contract, **fără adaosuri sau marjă de furnizare**, în alin. (4) introduce „marja de furnizare” ca o componentă separată, ceea ce a condus în 2025 la distorsiuni majore în relația furnizor–prosumator.

Astfel, astazi există cazuri în care:

* energia este achiziționată de la prosumatori cu **0,30 lei/kWh**, și revândută cu **0,82 lei/kWh**;
* alți furnizori încearcă să cumpere energia chiar cu **sub 0,10 lei/kWh**, revânzând-o la **0,88 lei/kWh**.

Mai grav, există furnizori care nu comunică prosumatorilor prețul de achiziție decât **după semnarea contractului de furnizare**, situație incompatibilă cu legislația europeană privind informarea precontractuală.

Prin urmare, vă solicităm oficial ca ANRE:

1. Să solicite tuturor furnizorilor acreditați comunicarea **prețului de achiziție practicat pentru energia livrată de prosumatori**; si eventual… marja de furnizare daca vor sa o fava publica.
2. Să afișeze public și distinct aceste informații în cadrul platformei oficiale de comparare, disponibilă la:
👉 <https://arhiva.anre.ro/ro/info-consumatori/comparator-de-tarife>

Această inițiativă ar alinia cadrul național de reglementare la principiile transparenței, concurenței loiale și protecției consumatorului promovate de Uniunea Europeană.

Prosumatorii din Romania care-i reprezentam au nevoie de informatii corecte si in timp real pentru a lua decizia cea mai buna iar cei doi parametri: pretul de vanzare a aenergiei si pretul de cumpararea al energiei + marja de furnizare sunt conditii esentiale pentru ca prosumatorii sa ia o decizie corecta in cunoastiinta de cauza.

Cu speranța că această solicitare va fi tratată cu celeritate și responsabilitate, vă mulțumim anticipat.

Cu sinceritate,

**Dan Pîrșan**
Președinte – Asociația Prosumatorilor și a Comunităților de Energie
✉ contact@asociatiaprosumatorilor.ro
🌍 [www.apce.ro](http://www.apce.ro)